Τζερόμ Καλούτα

Ο Τζερόμ Καλούτα (γαλλικά: Jérôme Kaluta, Αθήνα, 2 Φεβρουαρίου 1983Jérôme (Καλούτα) - Ελληνική Δισκογραφία) είναι Έλληνας τραγουδιστής, μουσικός παραγωγός, ηθοποιός και παρουσιαστής. Η καταγωγή του είναι από τη Λαϊκή Δημοκρατία του Κονγκό (πρώην Ζαΐρ). Το βαφτιστικό του όνομα είναι Γεράσιμος Ενγκόιε Καλούτα.

 Βιογραφία 
Ξεκίνησε από πολύ μικρή ηλικία την ενασχόλησή του με τη μουσική. Έχει συνεργαστεί επί σειρά ετών με τον Σταμάτη Κραουνάκη, ο οποίος τον σύστησε στο μουσικό θέατρο, μαζί με την μουσικοθεατρική ομάδα Σπείρα Σπείρα.

Στη συνέχεια συνεργάστηκε με επιτυχημένους ανθρώπους από τον χώρο των τεχνών όπως τον σκηνοθέτη Γιάννη Κακλέα, τους συνθέτες Δημήτρη Παπαδημητρίου και Γιώργο Θεοφάνους, την Δήμητρα Παπαδοπούλου, τον Φωκά Ευαγγελινό και την σκηνοθέτιδα Ελένη Γκασούκα.

Έχει κυκλοφορήσει τη δισκογραφία του με την Warner Music Greece, Universal Music Greece/EMI καθώς και με την δική του δισκογραφική εταιρεία Afrogreco Music.

Έχει εμφανιστεί σε πολλά φεστιβάλ και μουσικές σκηνές ανά την Ελλάδα με την εξαμελή ορχήστρα του.

Κινηματογραφικά έχει συμμετάσχει σε μουσικά ντοκιμαντέρ αλλά και σε ταινίες μεγάλου μήκους όπως το Αιγαίο SOS και το Bachelor 3. 

Τηλεοπτικά έκανε το ντεμπούτο του στην κωμική σειρά του ΑΝΤ1, "Αν ήμουν Πλούσιος" (2019-2020). Ακολούθησαν οι σειρές "Η Φαμίλια" (ΑΝΤ1, 2020-2021) και "Κι Όμως Είμαι Ακόμα Εδώ" (ΕΡΤ1, 2022). Τη σεζόν 2022-2023 πρωταγωνιστεί στη σειρά της ΕΡΤ1, "Τα Νούμερα". Τη σεζόν 2023-2024 παρουσίασε στην ΕΡΤ1 την ταξιδιωτική εκπομπή Φτάσαμε με ταξίδια σε άγνωστες γωνιές της Ελλάδας. Το 2024 ήταν σχολιαστής του Διαγωνισμού Τραγουδιού Eurovision μαζί με τον Θανάση Αλευρά.

  Κινηματογράφος 
 Κορονοϊός; Ε και;
Bachelor 3
 Αιγαίο SOS
 Ο Στολισμένος
 Drop it
 AMEA: Ακόμα μια ελπίδα Αλίκη
 Open mic
 Ρυθμοί και Ρίμες

 Θέατρο 
 Moby Dick (Θέατρο Παλλάς)
 Μαλάμω (Θέατρο Λαμπέτη)
 Δεν μπορώ να μείνω μόνη μου (Θέατρο Γκλόρια)
 Μάνα θα πάω στο Χολυγουντ (Θέατρο Ηλίσια)
 Πρεμιέρα Εξ Αμελείας (Αθηναΐδα - Πολυχώρος Πολιτισμού)
 Χειμωνιάτικο Παραμύθι (Απο Μηχανής Θέατρο)
 Τέρατα the Musical (Σύγχρονο Θέατρο)
 Avanti Dario (Hρώδειο)
 Οταν έχω εσένα (Ιδρυμα Μιχάλης Κακογιάννης)
 Μπεεεέ (Ιδρυμα Μιχάλης Κακογιάννης)
 Σπειρά Σπείρα με Σπιρούνια (Ιδρυμα Μιχάλης Κακογιάννης)
 Η αγκαλιά η μεγάλη (Μουσική σκηνή Χελώνα)
 Αριστοφάνης Now (Μικρή Επίδαυρος)
 Σιγά τα Αιματα - Ορέστεια : The next generation (Μουσική σκηνή Αθηναΐδα)
 Αριστοφάνους 11 (Ιδρυμα Μείζονος Ελληνισμού)
 Η εκατομμυριούχος (Μέγαρο Μουσικής Αθηνών)
 Φεστιβάλιουμ, Σας λείπει τίποτα?
 All that Buzz (Μουσική σκηνή Αθηναΐδα)
 Χ- σκηνής: Αυτά που κάψαν το σανίδι (Ηρώδειο)
 Ξυπόλητοι στο πάρκο (Νέος Ακάδημος)

 Δισκογραφία 
 Afrogreco (Album) - Afrogreco Music
 Le Courageux (Digital Single) - EMI / Universal Music Greece
 Home (Digital Single) - EMI/ Universal Music Greece
 Δεν Πειράζει, It's OK ( Digital Single) - Warner Music Greece
 Get up/ Το Κρατάς Ζωντανό (EP) - Renegade Records

 Τηλεόραση 
 Αν ήμουν πλούσιος (2019-2020) Guest Εμφανίσεις (ΑΝΤ1)
 Η Φαμίλια (2020-2021) 2 επεισόδια (ΑΝΤ1)
 Κι Όμως Είμαι Ακόμα Εδώ (2022)  (ΕΡΤ1)
 Τα Νούμερα (2022-2023) (ΕΡΤ1)
 Φτάσαμε (2023-) (ΕΡΤ1)
 Διαγωνισμός Τραγουδιού Eurovision (2024) (ΕΡΤ1)
  (2024)

 Εξωτερικοί σύνδεσμοι 
 Επίσημη ιστοσελίδα 
 Κινηματογράφος

 Παραπομπές 

Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες τραγουδιστές
Κατηγορία:Έλληνες αφρικανικής καταγωγής
Κατηγορία:Έλληνες παρουσιαστές